ddrg/super_eurlex huggingface dataset:
KIRJALLINEN KYSYMYS E-0159/01 esittäjä(t): Jorge Hernández Mollar (PPE-DE) komissiolle. Marbellassa sijaitsevan Hospital Costa del Solin onkologiaosasto.



Virallinen lehti nro 235 E , 21/08/2001 s. 0136 - 0136



KIRJALLINEN KYSYMYS E-0159/01 esittäjä(t): Jorge Hernández Mollar (PPE-DE) komissiolle (31. tammikuuta 2001) Aihe: Marbellassa sijaitsevan Hospital Costa del Solin onkologiaosasto Marbellassa Espanjassa sijaitsevassa Hospital Costa del Solin sairaalassa leikatuista syöpäpotilaista puolet joutuu siirtymään Malagan kaupunkiin saamaan leikkauksen jälkeistä hoitoa. Tarve onkologiaosaston perustamiseen tähän sairaalaan on siis ilmeinen. Kansalaisryhmät ja poliittiset puolueet ovat useaan otteeseen pyytäneet onkologiaosaston perustamista tähän tärkeään julkiseen sairaalaan, jossa hoidetaan monia Espanjasta ja muista yhteisön maista tulevia potilaita, joiden on pakko siirtyä päivittäin Marbellasta Malagaan saadakseen hoitoa Hospital Costa del Solissa tehdyn syöpäleikkauksen jälkeen. Voiko komissio ilmoittaa, onko yhteisön syövänvastustamisohjelmassa yhteisön määrärahoja terapeuttisia toimenpiteitä täydentävien onkologiaosastojen perustamiseksi sellaisia syöpää sairastavia potilaita varten, joiden on saatava lääketieteellistä hoitoa leikkauksen jälkeen? David Byrnen komission puolesta antama vastaus (23. maaliskuuta 2001) Eurooppa syöpää vastaan -ohjelmassa ei käsitellä hoitoon liittyviä kysymyksiä, koska EY:n perustamissopimuksessa ei ole tähän tarvittavaa oikeusperustaa. EY:n perustamissopimuksen 152 artiklan (entisen 129 artiklan) mukaan tämäntyyppisten yhteisön ohjelmien toimet rajoittuvat ennaltaehkäisyyn. Komission 29. joulukuuta 2000 hyväksymässä koko Andalusiaa koskevassa toimenpideohjelmassa ja piakkoin hyväksyttävässä paikallisessa toimenpideohjelmassa on varattu varoja terveydenhoitoinfrastruktuurin ja -laitteiden kohentamiseen. Rakennerahastoja koskevista yleisistä säännöksistä 21. kesäkuuta 1999 annetun neuvoston asetuksen (EY) N:o 1260/1999(1) nojalla niiden hankkeiden valitseminen, joiden rahoitukseen voidaan myöntää tukea näistä rahastoista, kuuluu yksinomaan jäsenvaltioiden toimivaltaan niiden omien kansanterveyspolitiikan kriteerien mukaisesti. (1) EYVL L 161, 26.6.1999.
KIRJALLINEN KYSYMYS E-0489/01 esittäjä(t): Daniel Hannan (PPE-DE) komissiolle. Urheilun rahoittaminen.



Virallinen lehti nro 235 E , 21/08/2001 s. 0215 - 0215



KIRJALLINEN KYSYMYS E-0489/01 esittäjä(t): Daniel Hannan (PPE-DE) komissiolle (22. helmikuuta 2001) Aihe: Urheilun rahoittaminen Rahoittaako Euroopan yhteisö European Ryder Cup -joukkuetta? Jos rahoittaa, - kuinka paljon - mistä budjettikohdasta ja - mitä Euroopan yhteisöjen mainostamista koskevia ehtoja rahoitukseen liittyy? Viviane Redingin komission puolesta antama vastaus (11. huhtikuuta 2001) European Ryder Cup -joukkue on aiemmin saanut yhteisön toiminnan puitteissa yhteisön rahoitusta. Komissio päätti kuitenkin vuonna 1998 Euroopan yhteisöjen tuomioistuimen esittämien periaatteiden(1) mukaisesti lopettaa erityisrahoituksen urheilulle ja erityisesti Eurathlon-ohjelmalle. European Ryder Cup -joukkue ei ole sen jälkeen saanut yhteisön rahoitusta. (1) Euroopan yhteisöjen tuomioistuimen asiassa C-106/96 12.5.1998 antama tuomio.
KIRJALLINEN KYSYMYS P-0449/01 esittäjä(t): Mihail Papayannakis (GUE/NGL) komissiolle. Euroopan unionin ja Turkin kumppanuussuhde.



Virallinen lehti nro 187 E , 03/07/2001 s. 0224 - 0225



KIRJALLINEN KYSYMYS P-0449/01 esittäjä(t): Mihail Papayannakis (GUE/NGL) komissiolle (13. helmikuuta 2001) Aihe: Euroopan unionin ja Turkin kumppanuussuhde Ranskan kansalliskokous tunnusti hiljattain päätöslauselmassaan armenialaisten kansanmurhan. Turkki reagoi lähinnä taloudellisella vastavedolla irtisanomalla useita ranskalaisten yritysten kanssa tehtyjä sopimuksia. Joulukuun 13. päivänä 1999 Helsingin Eurooppa-neuvosto teki päätöksen myöntää Turkille EU:n jäsenehdokkaan asema ja muodostaa liittymistä valmisteleva kumppanuussuhde sekä yhteinen rahoituskehys helpottamaan Turkin jäsenyysehdokkuuden edistymistä. Katsooko komissio, että Turkin Ranskan vastaiset taloudelliset vastatoimet ja sen yksipuolinen sopimusten irtisanominen ovat poliittisesti ja juridisesti sopusoinnussa Turkin ja EY:n tulliliiton kanssa ja että tällainen käytös sopii yhteen Kööpenhaminan Eurooppa-neuvostossa määrättyjen arviointiperusteiden kanssa? Günter Verheugenin komission puolesta antama vastaus (16. maaliskuuta 2001) Komissio seuraa tarkkaan Turkin reaktiota Ranskan kansalliskokouksen tunnustettua Turkin armeijan syyllistyneen armenialaisten kansanmurhaan 19151917. Turkin reaktion perusteella komissio harkitsee, onko syytä ryhtyä toimenpiteisiin, ja jos niin millaisiin.
KIRJALLINEN KYSYMYS E-0469/01 esittäjä(t): Luis Berenguer Fuster (PSE) komissiolle. Nautaeläinten nahkojen käyttö.



Virallinen lehti nro 235 E , 21/08/2001 s. 0212 - 0213



KIRJALLINEN KYSYMYS E-0469/01 esittäjä(t): Luis Berenguer Fuster (PSE) komissiolle (21. helmikuuta 2001) Aihe: Nautaeläinten nahkojen käyttö BSE-taudin vastustamiseksi hyväksyttyjen toimenpiteiden mukaan sairaat ja riskiryhmään mahdollisesti kuuluvat eläimet tulee polttaa. Tämä hävitystapa, jossa nahkaa ei poisteta etukäteen, voi aiheuttaa hankintaongelmia tietyille teollisuusaloille, kuten jalkineteollisuudelle, joka käyttää kyseisiä nahkoja raaka-aineenaan. Onko komissio sitä mieltä, että nautaeläinten nahka voidaan poistaa ennen polttoa, jotta se saadaan teollisuuden käyttöön? David Byrnen komission puolesta antama vastaus (23. huhtikuuta 2001) Voimassa olevissa yhteisön toimenpiteissä, jotka koskevat naudan spongiformia enkefalopatiaa (BSE:tä), ei kielletä naudan vuotien poistamista ennen muun ruhon hävittämistä, jos vuodat on tarkoitettu nahantuotantoon eivätkä ne ole peräisin eläimistä, joilla epäillään olevan tai joilla on tarttuva spongiforminen enkefalopatia (TSE). Poikkeuksellisista tukitoimenpiteistä naudanliha-alalla 18. joulukuuta 2000 annetun komission asetuksen (EY) N:o 2777/2000(1) 5 artiklan 4 kohdan mukaisesti yli 30 kuukauden ikäisistä naudoista, joille ei ole tehty jotakin hyväksyttyä BSE-pikatestiä, saatuja vuotia ei tarvitse värjätä tai hävittää sillä edellytyksellä, että vuodat varastoidaan ja niitä käsitellään erillään muista vuodista niin, että niitä voidaan käyttää ainoastaan nahantuotantoon. Tarttuvien spongiformisten enkefalopatioiden epidemiologisesta valvonnasta ja päätöksen 94/474/EY muuttamisesta 23. huhtikuuta 1998 tehdyn komission päätöksen 98/272/EY(2) ja nautojen testauksesta naudan spongiformin enkefalopatian (BSE:n) esiintymisen varalta ja tarttuvien spongiformisten enkefalopatioiden epidemiologisesta valvonnasta tehdyn päätöksen 98/272/EY muuttamisesta 29. marraskuuta 2000 tehdyn komission päätöksen 2000/764/EY(3) mukaisesti kaikki ruhon osat, myös vuota, jotka ovat peräisin eläimestä, jolla on kliinisiä oireita, joiden perusteella voidaan epäillä TSE:tä, tai eläimestä, jolle on tehty joku hyväksytyistä BSE-pikatesteistä, on hävitettävä, jos diagnoosi viittaa TSE-tartuntaan tai jos testitulos on positiivinen. (1) EYVL L 321, 19.12.2000. (2) EYVL L 122, 24.4.1998, päätöstä on viimeksi muutettu päätöksellä 2001/8/EY (EYVL L 2, 5.1.2001). (3) EYVL L 305, 6.12.2000, päätöstä on viimeksi muutettu päätöksellä 2001/8/EY (EYVL L 2, 5.1.2001).
KIRJALLINEN KYSYMYS E-0206/01 esittäjä(t): Catherine Stihler (PSE) komissiolle. Kalastussopimukset ja ympäristövaikutukset.



Virallinen lehti nro 235 E , 21/08/2001 s. 0146 - 0146



KIRJALLINEN KYSYMYS E-0206/01 esittäjä(t): Catherine Stihler (PSE) komissiolle (2. helmikuuta 2001) Aihe: Kalastussopimukset ja ympäristövaikutukset Äskettäin annetussa kalataloutta ja köyhyyden vähentämistä koskevassa tiedonannossa(1) mainitaan tuen antaminen sosiaalisten ja ympäristövaikutusten arvioinnille ennen sellaisiin toimiin ryhtymistä, joilla näitä vaikutuksia saattaa olla. Kuinka komissio aikoo toteuttaa tämän tehtävän EU:n ja kolmansien maiden välisten kalastussopimusten suhteen? (1) KOM(2000) 724. Franz Fischlerin komission puolesta antama yhteinen vastaus kirjallisiin kysymyksiin E-0179/01 ja E-0206/01 (12. maaliskuuta 2001) Komissio ottaa kumppaniensa suvereniteettiin ja/tai lainkäyttövaltaan kuuluvilla vesillä harjoitettavaan kalastukseen liittyvät ympäristönäkökohdat ja sosiaaliset näkökohdat huomioon aiempaa paremmin kalastusalaa koskevissa kahdenvälisissä suhteissaan. Komission usean yksikkönsä avulla suorittamien arviointien ansiosta nämä näkökohdat voidaan ottaa huomioon käytettävissä olevien tietojen rajoissa ennen asiaa koskevien neuvottelujen aloittamista. Arvioinnit toimitetaan neuvostolle ja parlamentille. Lisäksi komissio, joka on tietoinen asiaan liittyvistä puutteista, pyrkii kalastusalaa koskevissa kahdenvälisissä suhteissaan vakuuttamaan kumppaninsa vastuuntuntoisen kalastuksen kehittämisen ja sekä kalavaroja että kalastuskäytäntöjä ja paikallisten väestöjen tarpeita koskevan tietämyksen lisäämiseksi tarkoitettujen toimien merkityksestä. Lisäksi komissio kannustaa kehitysyhteistyötä koskevan politiikkansa mukaisesti kumppaneitaan laatimaan pyyntöjä tällaisten tavoitteiden edistämiseksi.
KIRJALLINEN KYSYMYS P-0305/01 esittäjä(t): Ilda Figueiredo (GUE/NGL) komissiolle. Rajuilmat Portugalissa.



Virallinen lehti nro 174 E , 19/06/2001 s. 0258 - 0258



KIRJALLINEN KYSYMYS P-0305/01 esittäjä(t): Ilda Figueiredo (GUE/NGL) komissiolle (2. helmikuuta 2001) Aihe: Rajuilmat Portugalissa Portugalissa on riehunut voimakkaita myrskyjä, jotka ovat jo aiheuttaneet muiden ongelmien lisäksi ihmisuhreja. Monet perheet ovat joutuneet jättämään kotinsa ja talouselämä on kärsinyt huomattavia vahinkoja. Infrastruktuuri, erityisesti asunnot, eristyksissä olevat kylät ja liikenneyhteydet kuten maantiet ja rautatiet ovat vahingoittuneet laajalti. Muiden ongelmien lisäksi sähkönjakelussa ja viestintäyhteyksissä on ollut katkoksia ja satamia on jouduttu sulkemaan. Teollisuuslaitokset, kauppa, maatalous ja kalastus ovat kärsineet. Jo nyt voidaan arvioida, että vahingot liikkuvat miljardeissa escudoissa. Mihin toimiin komissio aikoo ryhtyä yhteistyössä Portugalin hallituksen ja paikallisviranomaisten kanssa Portugalin vaikean tilanteen seurausten lievittämiseksi? Michel Barnier'n komission puolesta antama vastaus (6. maaliskuuta 2001) Komissio pyytää kunnianarvoisaa jäsentä tutustumaan vastaukseen, jonka komissio antoi herra Casaca esittämään suulliseen kysymykseen H-0099/01 kyselytunnilla parlamentin istuntojaksolla helmikuu I 2001(1). (1) Keskusteltavat aiheet Euroopan parlamentissa (helmikuu 2001).
KIRJALLINEN KYSYMYS P-0274/01 esittäjä(t): Jillian Evans (Verts/ALE) komissiolle. Walesin saama kohtelu Yhdistyneen kuningaskunnan väestönlaskennan yhteydessä.



Virallinen lehti nro 174 E , 19/06/2001 s. 0257 - 0257



KIRJALLINEN KYSYMYS P-0274/01 esittäjä(t): Jillian Evans (Verts/ALE) komissiolle (2. helmikuuta 2001) Aihe: Walesin saama kohtelu Yhdistyneen kuningaskunnan väestönlaskennan yhteydessä Yhdistyneen kuningaskunnan hallituksen kansallinen tilastotoimisto tunnustaa vuoden 2001 väestönlaskennan yhteydessä skotlantilaisten kansallisen identiteetin Skotlantia koskevassa lomakkeessa ja irlantilaisten kansallisen identiteetin koko Yhdistynyttä kuningaskuntaa koskevassa lomakkeessa. Walesin väestölle ei tarjota samaa mahdollisuutta rekisteröityä Walesissa tai muualla Yhdistyneessä kuningaskunnassa asuviksi walesilaisiksi. Onko komissio samaa mieltä, että Walesin väestöltä kielletään tällä tavalla vapaus tuoda esiin kansallinen identiteettinsä (tai etninen alkuperänsä) ja että tämä käytäntö syrjii lähes kolmea miljoonaa Walesissa asuvaa henkilöä sekä muualla Yhdistyneessä kuningaskunnassa asuvia walesilaisia? Jos on, mihin toimiin se aikoo ryhtyä tässä asiassa? Romano Prodin komission puolesta antama vastaus (20. helmikuuta 2001) Komissiolla ei ole toimivaltaa käsitellä kysyttyä asiaa, joka kuuluu yksinomaan asianomaisille kansallisille viranomaisille.
KIRJALLINEN KYSYMYS P-0417/01 esittäjä(t): Jillian Evans (Verts/ALE) komissiolle. Työpaikkojen menetykset Corus-yhtiön tehtailla Britanniassa.



Virallinen lehti nro 187 E , 03/07/2001 s. 0222 - 0223



KIRJALLINEN KYSYMYS P-0417/01 esittäjä(t): Jillian Evans (Verts/ALE) komissiolle (13. helmikuuta 2001) Aihe: Työpaikkojen menetykset Corus-yhtiön tehtailla Britanniassa Teräsyhtiö Corus ilmoitti viime viikolla, että 6 000 työntekijää menettää työpaikkansa yhtiön eri tehtailla Britanniassa ja että puolet näistä irtisanomisista toteutetaan yhtiön Walesin tehtaalla. Aikooko komissio nyt tutkia Corus-yhtiön toteuttamia menetelmiä ja toimia, jotka ovat johtaneet tähän ilmoitukseen, jotta varmistettaisiin yhtiön toimineen täysin nykyisen asiaankuuluvan eurooppalaisen lainsäädännön mukaisesti? Jos tällainen tutkimus osoittaa Corus-yhtiön rikkoneen yhteisön lainsäädäntöä, mihin toimiin komissio voi ryhtyä? Anna Diamantopouloun vastaus komission puolesta (26. maaliskuuta 2001) Työntekijöiden joukkovähentämistä koskevan jäsenvaltioiden lainsäädännön lähentämisestä 20. heinäkuuta 1998 annetun neuvoston direktiivin 98/59/EY(1) 2 artiklassa säädetään, että kun työnantaja harkitsee työntekijöiden joukkovähentämistä, työnantajan on aloitettava hyvissä ajoin neuvottelut työntekijöiden edustajien kanssa sopimukseen pääsemiseksi. Näissä neuvotteluissa on käsiteltävä ainakin mahdollisuuksia joukkovähentämisen välttämiseksi tai niiden kohteena olevien työntekijöiden määrän rajoittamiseksi sekä seurausten pienentämiseksi käyttämällä sosiaalisia toimenpiteitä varsinkin vähentämisen kohteeksi joutuneiden työntekijöiden työllistämiseksi tai kouluttamiseksi uudelleen. Direktiivissä säädetään lisäksi, että jäsenvaltioiden on huolehdittava, että työntekijöiden edustajilla ja/tai työntekijöillä on käytettävissään oikeudelliset ja/tai hallinnolliset menettelytavat sen varmistamiseksi, että tämän direktiivin säännöksiä noudatetaan. Kun otetaan huomioon edellä mainitut seikat sekä se, että Yhdistynyt kuningaskunta on saattanut kyseisen direktiivin osaksi kansallista lainsäädäntöään, kaikki kyseiseen tapaukseen liittyvät riidat on saatettava kansallisen tuomioistuimen ja/tai hallinnon ratkaistaviksi. (1) EYVL L 225, 12.8.1998.
KIRJALLINEN KYSYMYS E-0397/01 esittäjä(t): Juan Naranjo Escobar (PPE-DE) komissiolle. Yksinoikeuteen perustuvaan autokauppajärjestelmään kohdistettu kritiikki.



Virallinen lehti nro 235 E , 21/08/2001 s. 0197 - 0198



KIRJALLINEN KYSYMYS E-0397/01 esittäjä(t): Juan Naranjo Escobar (PPE-DE) komissiolle (15. helmikuuta 2001) Aihe: Yksinoikeuteen perustuvaan autokauppajärjestelmään kohdistettu kritiikki Madridissa äskettäin järjestetyssä kansainvälisessä autoalan konferenssissa arvosteltiin voimakkaasti nykyistä autokaupan toimintamallia, jossa tavarantoimittajille annetaan liian määräävä rooli tuotantoketjussa. Kokouksessa toivottiin jakelujärjestelmää, jossa nykyiset merkkikohtaiset yksinoikeudet olisi poistettu. Tämä edistäisi vapaata kilpailua automarkkinoilla. Voisiko komissio ilmoittaa onko nykyinen autokauppajärjestelmä este vapaalle kilpailulle EU:n yhteismarkkinoilla? Mitä perusteluita komissio näkee alalle ehdotetulle uudelle toimintamallille? Mario Montin komission puolesta antama vastaus (23. maaliskuuta 2001) Perustamissopimuksen 85 artiklan 3 kohdan soveltamisesta moottoriajoneuvojen jälleenmyyntiä ja huoltopalvelua koskevien sopimusten ryhmiin 28 päivänä kesäkuuta 1995 annetussa komission asetuksessa (EY) N:o 1475/95(1), jonka voimassaolo päättyy 30. syyskuuta 2002, myönnetään autoteollisuudelle ryhmäpoikkeus yhteisön kilpailusäännöistä. Toisin kuin mitä arvoisalle parlamentinjäsenelle on saatettu sanoa, autonvalmistajien on annettava jälleenmyyjien myydä useampia automerkkejä, jos jälleenmyyjät noudattavat tiettyjä, asetuksessa mainittuja tiukkoja ehtoja(2). Komissio julkaisi 15. marraskuuta 2000 arviointiraportin asetuksen soveltamisesta ja järjesti kuulemistilaisuuden kaikille asianosaisille 13.14. helmikuuta 2001(3). Raportissa analysoidaan nykyistä sääntelyjärjestelmää. Se muodostaa olennaisen perustan keskustelulle moottoriajoneuvojen jälleenmyyntiä ja huoltopalvelua koskevasta uudesta lainsäädännöstä. Keskustelun aikana tutkitaan tarkasti niitä jälleenmyyjiä koskevien ehtojen asianmukaisuus, jotka haluavat myydä useampaa kuin yhtä automerkkiä. Moottoriajoneuvoteollisuuden tehokasta kilpailua koskevan kysymyksen osalta komissio viittaa vastaukseen, joka annettiin parlamentinjäsenen kysymykseen E-4003/00(4). (1) EYVL L 145, 29.6.1995. (2) Ks. asetuksen (EY) N:o 1475/95 3 artiklan 3 kohta, jossa säädetään, että jälleenmyyjälle voidaan asettaa velvoite olla myymättä muualla kuin erillisissä myyntitiloissa muiden valmistajien uusia moottoriajoneuvoja, erillisenä oikeushenkilönä olevan johdon alaisena, tavalla, jolla estetään eri ajoneuvomerkkien sekaannus. (3) Ks. raportin julkaisemista koskeva lehdistötiedote IP/00/1306, 15.11.2000, ja kuulemistilaisuutta koskeva lehdistötiedote IP/01/204, 14.2.2001. Raportti on luettavissa kilpailun pääosaston Internet-sivuilta: http://europa.eu.int/comm/competition/car sector. Sivuilta löytyy myös muita asiaa koskevia tietoja. (4) EYVL C 174 E, 19.6.2001.
KIRJALLINEN KYSYMYS E-0208/01 esittäjä(t): Catherine Stihler (PSE) komissiolle. Kalastuslaivaston uusiminen ja ylikapasiteetti.



Virallinen lehti nro 235 E , 21/08/2001 s. 0144 - 0145



KIRJALLINEN KYSYMYS E-0208/01 esittäjä(t): Catherine Stihler (PSE) komissiolle (2. helmikuuta 2001) Aihe: Kalastuslaivaston uusiminen ja ylikapasiteetti OECD:n arvioiden mukaan Euroopan kalastusalan tukemiseen käytettiin 1,3 miljardia euroa vuonna 1997. Suuri osa tästä summasta käytettiin kalastuslaivaston uusimiseen ja uudenaikaistamiseen. Katsooko komissio, kun otetaan huomioon EU:n kalastuslaivaston suuri ylikapasiteetti, että nämä varat käytettiin tarkoituksenmukaisesti? Kuinka voidaan varmistaa, ettei varoja käytetä ylikapasiteetin tukemiseen? Franz Fischlerin komission puolesta antama yhteinen vastaus kirjallisiin kysymyksiin E-0177/01 ja E-0208/01 (12. maaliskuuta 2001) OECD:n arvioiden mukaan vain 10 prosenttia EU: kalastusalan julkisista tuista käytettiin vuonna 1997 laivastojen uusimiseen ja uudenaikaistamiseen. Kalatalouden ohjauksen rahoitusvälineen (FIFG) toimintakaudella 19941999 julkisia varoja (yhteisön ja jäsenvaltioiden varoja) käytettiin laivaston uusimiseen ja uudenaikaistamiseen 593 miljoonaa euroa eli noin 22 prosenttia kaikesta julkisesta tuesta, jota alalle myönnettiin kyseisenä kautena. Sen sijaan 894 miljoonaa euroa (33,5 prosenttia kaikesta julkisesta tuesta) myönnettiin kalastusalusten käytöstä poistamisohjelmiin, joiden tavoitteena oli vähentää ylikapasiteettia. Yksi yhteisen kalastuspolitiikan päätavoitteista on sopeuttaa kalavarat laivaston kapasiteettiin ja varmistaa kalastusalan kestävyys ja kannattavuus. Yhteisö on laatinut säännöt, joilla estetään tuen myöntäminen uusien alusten hankkimiseen tai alusten uudenaikaistamiseen, ellei kyseinen jäsenvaltio ole saavuttanut kalastuslaivastoa koskevissa monivuotisissa ohjausohjelmissa asetettua kapasiteetin vähentämistavoitettaan.
KIRJALLINEN KYSYMYS E-0442/01 esittäjä(t): Marie-Noëlle Lienemann (PSE) komissiolle. Yhdistyneen kuningaskunnan vastuu BSE-kriisin hoidossa.



Virallinen lehti nro 235 E , 21/08/2001 s. 0207 - 0208



KIRJALLINEN KYSYMYS E-0442/01 esittäjä(t): Marie-Noëlle Lienemann (PSE) komissiolle (16. helmikuuta 2001) Aihe: Yhdistyneen kuningaskunnan vastuu BSE-kriisin hoidossa Onko komissionkin mielestä välttämätöntä vedota Euroopan yhteisöjen tuomioistuimeen, jotta Yhdistynyt kuningaskunta saataisiin vastuuseen BSE:n leviämiseen johtaneista virheistä? Asian käsittely tuomioistuimessa tuntuu entistäkin oikeutetummalta Lord Philipsin johtaman tutkintavaliokunnan raportin julkistamisen jälkeen ja kun otetaan huomioon, että merkittävä määrä uhreja asuu muissa jäsenvaltioissa kuin Yhdistyneessä kuningaskunnassa, eikä brittiläinen korvausjärjestelmä koske heitä. David Byrnen komission puolesta antama vastaus (19. huhtikuuta 2001) Komissio voi nostaa kanteen jotakin jäsenvaltiota vastaan Euroopan yhteisöjen tuomioistuimessa EY:n perustamissopimuksen mukaisten velvoitteiden noudattamatta jättämisestä vain, jos perustamissopimuksen 226 artiklassa (ent. 169 artiklassa) määrätyt edellytykset täyttyvät. Edellytykset ovat seuraavat: 1) Komissio katsoo, että jäsenvaltio on jättänyt täyttämättä sille yhteisön lainsäädännön mukaisesti kuuluvan velvoitteen. 2) Jäsenvaltiolla on oltava ensin tilaisuus esittää huomautuksensa. 3) Tämän jälkeen komissio antaa asiasta, jota jäsenvaltio ei ole noudattanut, lausunnon perusteluineen. Komissio ei yleensä aloita tai jatka rikkomismenettelyä asioissa, joissa kyseinen jäsenvaltio noudattaa velvoitteitaan komission ensimmäisen toimenpiteen seurauksena. Komissio valvoo edelleen erittäin tarkasti, että Yhdistynyt kuningaskunta noudattaa yhteisön lainsäädännön mukaisia velvoitteitaan naudan spongiformisen enkefalopatian (BSE:n) osalta, ja aloittaa epäröimättä rikkomusmenettelyn, jos velvoitteiden noudattamisessa ilmenee uusia tai jatkuvia puutteita.
KIRJALLINEN KYSYMYS E-0005/01 esittäjä(t): Brice Hortefeux (PPE-DE) komissiolle. Yhteisön varojen jakautuminen ja käyttö Auvergnen alueella vuosina 1994‐2000.



Virallinen lehti nro 151 E , 22/05/2001 s. 0211 - 0211



KIRJALLINEN KYSYMYS E-0005/01 esittäjä(t): Brice Hortefeux (PPE-DE) komissiolle (17. tammikuuta 2001) Aihe: Yhteisön varojen jakautuminen ja käyttö Auvergnen alueella vuosina 19942000 Clermont-Ferrand ja Auvergnen alue ovat saaneet ohjelmakauden 19942000 aikana yhteisön tukia rakennerahastoista sekä yhteisön eri ohjelmista kulttuurin, koulutuksen, tutkimuksen, ympäristöasioiden ja pk-yritysten ja -teollisuuden alalla jne. 1. Voisiko Euroopan komissio ilmoittaa, mistä ohjelmista Clermont-Ferrand ja Auvergnen alue ovat saaneet rahoitusta ohjelmakauden 19942000 aikana? 2. Voisiko Euroopan komissio ilmoittaa tarkalleen ne summat, jotka on myönnetty Clermont-Ferrandille ja Auvergnen alueelle, ja niiden saajat jokaista vuotta kohti vuosilta 19942000 ja eritellä tarpeen vaatiessa maksusitoumusmäärärahat ja maksumäärärahat? 3. Onko Euroopan komissio tyytyväinen tapaan, jolla varoja on käytetty yhteisön eri ohjelmien yhteydessä Clermont-Ferrandissa ja Auvergnen alueella kaudella 19942000? Romano Prodin komission puolesta antama vastaus (29. tammikuuta 2001) Komissio kerää parhaillaan tietoja, joita se tarvitsee vastatakseen kysymykseen. Se ilmoittaa tuloksistaan mahdollisimman pian.